title: Решение на Съвета от 6 декември 2001 година за разширяване на правомощията на Европол да води борба с тежките форми на международна престъпност, изброени в приложението към Конвенцията за Европол (2001/С 362/01)

text:
Важна правна забележка

|

32001D1218(01)

Официален вестник n° C 362 , 18/12/2001 стр. 0001 - 0001 специално чешко издание глава 19 том 04 стр. 41  - 41 специално испанско издание глава 19 том 04 стр. 41  - 41 специално унгарско издание глава 19 том 04 стр. 41  - 41 специално литвийско издание глава 19 том 04 стр. 41  - 41 LV.ES глава 19 том 04 стр. 41  - 41 MT.ES глава 19 том 04 стр. 41  - 41 PL.ES глава 19 том 04 стр. 41  - 41 SK.ES глава 19 том 04 стр. 41  - 41 специално словенско издание глава 19 том 04 стр. 41  - 41

		20011206Решение на Съветаот 6 декември 2001 годиназа разширяване на правомощията на Европол да води борба с тежките форми на международна престъпност, изброени в приложението към Конвенцията за Европол(2001/С 362/01)СЪВЕТЪТ НА ЕВРОПЕЙСКИЯ СЪЮЗ,като взе предвид Конвенцията за създаване на Европейска полицейска служба (Конвенцията за Европол) [1], по-специално член 2, параграф 2 от нея,като взе предвид инициативата на Кралство Белгия и на Кралство Швеция [2],като взе предвид становището на Европейския парламент [3],като взе предвид подготвителната работа, извършена от Управителния съвет на Европол по този въпрос, по-специално във връзка с бюджета и личния състав на Европол,като има предвид, че:(1) Една от целите на Съюза е да осигури на гражданите високо ниво на сигурност в зона на свобода, сигурност и справедливост чрез разработване на общи действия сред държавите-членки в областта на полицейското сътрудничество.(2) Ефективността на сътрудничеството в рамките на Конвенцията за Европол би се подобрила, ако в определени приоритетни области Европол може да изпълнява задачите си по всички аспекти на международната организирана престъпност, изброени в приложението към Конвенцията за Европол.(3) Приоритетните области следва да се определят въз основа на непрекъснато събиране на данни за тенденциите в престъпността на територията на държавите-членки.(4) Настоящото решение не накърнява съответните роли на Комисията и на Европейската централна банка,РЕШИ:Член 1Европол се оправомощава да води борба с тежките форми на международна престъпност, изброени в приложението към Конвенцията за Европол.Член 21. По предложение на Управителния съвет на Европол Съветът определя с единодушие тежките форми на международна престъпност, предмет на приоритетна дейност.2. Директорът на Европол редовно информира Управителния съвет за изпълнението на тези приоритети.3. Общият доклад за дейността на Европол, посочен в член 28, параграф 10, точка 1, първа алинея от Конвенцията за Европол, изрично се позовава и отразява тези приоритети и тяхното изпълнение.Член 31. Настоящото решение влиза в сила от 1 януари 2002 г.2. Считано от 1 януари 2002 г., Решение на Съвета от 29 април 1999 г. за разширяване на правомощията на Европол да води борба срещу фалшифицирането на пари и на платежни средства [4] се отменя.Член 4Настоящото решение се публикува в Официален вестник на Европейските общности.Съставено в Брюксел на 6 декември 2001 година.За СъветаПредседателM. Verwilghen[1] ОВ С 316, 27.11.1995 г., стр. 2.[2] ОВ С 176, 21.6.2001 г., стр. 26.[3] Становище от 12 ноември 2001 г. (все още непубликувано в Официален вестник).[4] ОВ С 149, 28.5.1999 г., стр. 16.--------------------------------------------------


title: 2011/466/ЕС: Решение на Съвета от 19 юли 2011 година за сключване на Споразумение за безопасност на гражданското въздухоплаване между Европейската общност и Канада

text:
               27.7.2011

               BG

               Официален вестник на Европейския съюз

               L 195/5

         РЕШЕНИЕ НА СЪВЕТА
   от 19 юли 2011 година
   за сключване на Споразумение за безопасност на гражданското въздухоплаване между Европейската общност и Канада
   (2011/466/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 и член 207, параграф 4, първа алинея, във връзка с член 218, параграф 6, буква а) и параграф 7 и член 218, параграф 8, първа алинея от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Комисията договори от името на Съюза Споразумение за безопасност на гражданското въздухоплаване между Европейската общност и Канада (2) (наричано по-нататък „споразумението“), в съответствие с решението на Съвета, с което Комисията се упълномощава да започне преговори.

               (2)

               Споразумението бе подписано на 6 май 2009 г. от името на Съюза при условие евентуалното му сключване на по-късна дата, в съответствие с Решение 2009/469/ЕО на Съвета (3).

               (3)

               След влизането в сила на Договора от Лисабон на 1 декември 2009 г. Европейският съюз следва да нотифицира Канада относно факта, че Европейският съюз е правоприемник на Европейската общност.

               (4)

               Споразумението следва да бъде одобрено.

               (5)

               Необходимо е да бъдат установени процедурните договорености за участието на Съюза в съвместните органи, учредени със споразумението, а така също е необходимо приемането на някои решения, засягащи по-конкретно изменението на споразумението и на приложенията към него, добавянето на нови приложения, прекратяването на действието на отделни приложения, консултациите, разрешаването на спорове и приемането на защитни мерки.

               (6)

               Държавите-членки следва да предприемат необходимите мерки, за да гарантират, че действието на двустранните им споразумения с Канада в тази област е прекратено към датата на влизане в сила на споразумението,

         ПРИЕ НАСТОЯЩОТО РЕШЕНИЕ:
   Член 1
   Споразумението за безопасност на гражданското въздухоплаване между Европейската общност и Канада (наричано по-нататък „споразумението“) се одобрява от името на Съюза.
   Текстът на споразумението (4) е приложен към настоящото решение.
   Член 2
   Председателят на Съвета е упълномощен да определи лицето (ата), оправомощено(и) да извърши(ат) нотификацията, предвидена в член 16, параграф 1 от споразумението, както и следната нотификация:

      „Вследствие на влизането в сила на Договора от Лисабон на 1 декември 2009 г. Европейският съюз заменя Европейската общност и става неин правоприемник, и от същата дата упражнява всички права и поема всички задължения на Европейската общност. Следователно, когато е приложимо, позоваванията на „Европейската общност“ в текста на споразумението се тълкуват като позовавания на „Европейския съюз“.“

   Член 3
   1.   В съвместния комитет на страните, създаден с член 9 от споразумението, Съюзът се представлява от Европейската комисия, подпомагана от Европейската агенция за авиационна безопасност и придружавана от въздухоплавателните власти в качеството им на представители на държавите-членки.
   2.   В съвместния секторен комитет по сертифицирането, предвиден в точка 2 от приложение А към споразумението, и в съвместния секторен комитет за техническо обслужване по точка 4 от приложение Б към споразумението Съюзът се представлява от Европейската агенция за авиационна безопасност, подпомагана от въздухоплавателните власти, които са пряко заинтересовани от въпросите, включени в дневния ред на всяко заседание.
   Член 4
   1.   Комисията, след консултация със специалния комитет, определен от Съвета, определя позицията, която да вземе Съюзът в съвместния комитет на страните по отношение на следното:

               —

               приемането или изменението на процедурния правилник на съвместния комитет на страните, предвиден в член 9, параграф 3 от споразумението.

         2.   Комисията, след като се консултира със специалния комитет, посочен в параграф 1, и като взема изцяло под внимание мнението му, може да предприеме следните действия:

               —

               да приеме защитни мерки в съответствие с член 6 от споразумението;

               —

               да поиска провеждането на консултации в съответствие с член 15 от споразумението;

               —

               да предприеме мерки за спиране на действието в съответствие с член 10 от споразумението;

               —

               при условие че Комисията е представила пълен фактически анализ на въздействието и осъществимостта на предвидените промени — да изменя приложенията към споразумението в съответствие с член 16, параграф 5 от споразумението, доколкото тези изменения са в съответствие със съответните правни актове на Съюза и не водят до промяна в тях;

               —

               да заличава отделни приложения съгласно член 16, параграфи 3 и 5 от споразумението;

               —

               да предприеме всякакви други действия, чието предприемане от някоя от страните е предвидено в споразумението, при спазване на параграф 3 от настоящия член и правото на ЕС.

         3.   Като действа с квалифицирано мнозинство въз основа на предложение от Комисията и в съответствие с разпоредбите на Договора, Съветът взема решение относно всякакви други изменения на споразумението, които не попадат в обхвата на параграф 2 от настоящия член.
   Член 5
   Настоящото решение влиза в сила в деня на приемането му.

      Съставено в Брюксел на 19 юли 2011 година.

            За Съвета

            Председател

         M. SAWICKI

      (1)  Одобрение от 23 юни 2011 г.

      (2)  ОВ L 153, 17.6.2009 г., стр. 11.

      (3)  ОВ L 153, 17.6.2009 г., стр. 10.

      (4)  Текстът на споразумението е публикуван в ОВ L 153, 17.6.2009 г., стр. 11, заедно с решението за подписването му.


title: Решение (ЕС) 2016/1534 на Европейския парламент от 28 април 2016 година относно освобождаването от отговорност във връзка с изпълнението на бюджета на Европейската агенция по лекарствата за финансовата 2014 година

text:
               14.9.2016

               BG

               Официален вестник на Европейския съюз

               L 246/281

         РЕШЕНИЕ (ЕС) 2016/1534 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Европейската агенция по лекарствата за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по лекарствата за финансовата 2014 година,

               —

               като взе предвид доклада на Сметната палата относно годишните отчети на Европейската агенция по лекарствата за финансовата 2014 година, придружен от отговорите на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0069/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (4), и по-специално член 68 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0114/2016),

               1.

               Освобождава от отговорност изпълнителния директор на Европейската агенция по лекарствата във връзка с изпълнението на бюджета на Агенцията за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по лекарствата, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.11.2015 г., стр. 197.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 136, 30.4.2004 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2012/247/ЕС: Решение на Комисията от 7 май 2012 година за прекратяване на антидъмпинговата процедура относно вноса на някои видове безшевни тръби от желязо или стомана, с изключение на безшевни тръби от неръждаема стомана, с произход от Беларус

text:
               8.5.2012

               BG

               Официален вестник на Европейския съюз

               L 121/36

         РЕШЕНИЕ НА КОМИСИЯТА
   от 7 май 2012 година
   за прекратяване на антидъмпинговата процедура относно вноса на някои видове безшевни тръби от желязо или стомана, с изключение на безшевни тръби от неръждаема стомана, с произход от Беларус
   (2012/247/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-долу „основният регламент“), и по-специално член 9 от него,
   след консултация с Консултативния комитет,
   като има предвид, че:
   А.   ПРОЦЕДУРА

               (1)

               На 16 май 2011 г. Европейската комисия (наричана по-долу „Комисията“) получи жалба относно предполагаем дъмпинг на някои видове безшевни тръби от желязо или стомана, с изключение на безшевните тръби от неръждаема стомана, с произход от Беларус (наричана по-долу „засегнатата страна“).

               (2)

               Жалбата е подадена от Комитета за защита на производството на безшевни стоманени тръби на Европейския съюз (наричан по-долу „жалбоподателят“) от името на производители, представляващи основен дял, в случая повече от 50 %, от общото производство в Съюза на някои видове безшевни тръби.

               (3)

               Жалбата съдържаше prima facie доказателство за съществуването на дъмпинг и на произтичаща от него съществена вреда, което се счете за достатъчно основание за започването на антидъмпингова процедура.

               (4)

               След консултации с Консултативния комитет, с известие, публикувано в Официален вестник на Европейския съюз
                   (2), Комисията започна антидъмпингова процедура по отношение на вноса в Съюза на някои видове безшевни тръби от желязо или стомана с произход от Беларус.

               (5)

               Комисията изпрати въпросници до промишлеността на Съюза, до производителите износители в Беларус, до вносителите, както и до органите на Беларус. На заинтересованите страни беше предоставена възможността да изразят писмено своите становища и да поискат да бъдат изслушани в рамките на срока, определен в известието за започване.

               (6)

               На всички заинтересовани страни, които поискаха да бъдат изслушани и показаха, че са налице основателни причини за това, бе дадена такава възможност.

         Б.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА

               (7)

               С писмо до Комисията от 26 януари 2012 г. жалбоподателят официално оттегли своята жалба.

               (8)

               В съответствие с член 9, параграф 1 от основния регламент процедурата може да бъде прекратена при оттегляне на жалбата, освен в случаите, когато такова прекратяване противоречи на интереса на Съюза.

               (9)

               Комисията сметна, че настоящата процедура следва да бъде прекратена, тъй като при разследването не бяха открити никакви доводи, че такова прекратяване не би било в интерес на Съюза. Заинтересованите страни бяха съответно информирани за това и им бе предоставена възможност за коментар. Не бяха получени коментари, които да сочат, че това прекратяване не би било в интерес на Съюза.

               (10)

               Поради това Комисията стига до заключение, че антидъмпинговата процедура относно вноса в Съюза на някои видове безшевни тръби от желязо или стомана с произход от Беларус следва да бъде прекратена,

         ПРИЕ НАСТОЯЩОТО РЕШЕНИЕ:
   Член 1
   Прекратява се антидъмпинговата процедура относно вноса на някои видове безшевни тръби от желязо или стомана, с изключение на безшевни тръби от неръждаема стомана, с кръгло напречно сечение, с максимален външен диаметър 406,4 mm и максимална стойност на въглероден еквивалент (CEV) 0,86 съгласно приетите от Международния институт по заваряване (IIW) формула и химичен анализ (3), с произход от Беларус, понастоящем попадащи в следните кодове по КН: ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 и ex 7304 59 93.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 7 май 2012 година.

            За Комисията

            Председател

         José Manuel BARROSO

      (1)  ОВ L 343, 22.12.2009 г., стр. 51.

      (2)  ОВ C 187, 28.6.2011 г., стр. 22.

      (3)  Стойността на въглеродния еквивалент (CEV) се определя в съответствие с технически доклад, 1967 г., IIW, документ IX-535-67, публикуван от Международния институт по заваряване (IIW).


title: 2014/740/ЕС: Решение на Съвета от 9 октомври 2014 година относно позицията, която да бъде взета от името на Европейския съюз в рамките на Комитета на посланиците АКТБ—ЕС по отношение на мандата, който да бъде предоставен на Изпълнителния съвет на Центъра за развитие на предприятията (ЦРП)

text:
               29.10.2014

               BG

               Официален вестник на Европейския съюз

               L 308/93

         РЕШЕНИЕ НА СЪВЕТА
   от 9 октомври 2014 година
   относно позицията, която да бъде взета от името на Европейския съюз в рамките на Комитета на посланиците АКТБ—ЕС по отношение на мандата, който да бъде предоставен на Изпълнителния съвет на Центъра за развитие на предприятията (ЦРП)

      (2014/740/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 209, параграф 2 във връзка с член 218, параграф 9 от него,
   като взе предвид Споразумението за партньорство между членовете на групата държави от Африка, Карибите и Тихоокеанския басейн (АКТБ), от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) (Споразумението за партньорство АКТБ—ЕС),
   като взе предвид предложението на Европейската комисия,
   като има предвид, че:

               (1)

               На 4-тия форум на високо равнище относно ефективността на помощта в Пусан страните по Споразумението за партньорство АКТБ—ЕС отправиха призив за по-пряко ангажиране на частния сектор с цел постигане на напредък в сферата на иновациите, генериране на доходи и създаване на работни места, насърчаване на МСП и предприемачеството, мобилизиране на вътрешни ресурси и по-нататъшно развитие на иновативни финансови механизми.

               (2)

               Като се има предвид горепосоченото и развитието на международния контекст, по-специално значителният брой участници и възможности, които са в състояние да предоставят ефикасна подкрепа за частния сектор, програмите ще се изпълняват чрез организации, доказали способността си да предоставят висококачествен експертен опит по икономически ефективен начин.

               (3)

               На своята 39-а сесия, проведена в Найроби на 19 и 20 юни 2014 г. Съветът на министрите АКТБ—ЕС постигна съгласие, изразено в Съвместна декларация, да се пристъпи към закриване по установения ред на Центъра за развитие на предприятията (ЦРП) и към изменение на приложение III към Споразумението за партньорство АКТБ—ЕС и за тази цел реши на Комитета на посланиците АКТБ—ЕС да се делегира правомощието да придвижи този въпрос с оглед приемането на необходимите решения.

               (4)

               Позицията на Съюза в рамките на Комитета на посланиците АКТБ—ЕС по отношение на мандата, който да бъде предоставен на Изпълнителния съвет на ЦРП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която Европейският съюз трябва да приеме в рамките на Комитета на посланиците АКТБ—ЕС по отношение на мандата, който да бъде предоставен на Изпълнителния съвет на ЦРП, се определя съгласно условията, предвидени в проекта за решение на Комитета на посланиците АКТБ—ЕС, приложен към настоящото решение.
   2.   Внасянето на незначителни промени в проекта за решение може да бъде договорено от представителите на Съюза в Комитета на посланиците АКТБ—ЕС, без да е необходимо допълнително решение на Съвета.
   Член 2
   След приемането му решението на Комитета на посланиците АКТБ—ЕС се публикува в Официален вестник на Европейския съюз.

      Настоящото решение влиза в сила от датата на приемането му.
      Съставено в Люксембург на 9 октомври 2014 година.

            За Съвета

            Председател

         A. ALFANO

      (1)  ОВ L 317, 15.12.2000 г., стр. 3. Споразумение, изменено със споразумението, подписано в Люксембург на 25 юни 2005 г. (ОВ L 209, 11.8.2005 г., стр. 27) и със споразумението, подписано в Уагадугу на 22 юни 2010 г. (ОВ L 287, 4.11.2010 г., стр. 3).

      ПРОЕКТ ЗА
      РЕШЕНИЕ № …/… НА КОМИТЕТА НА ПОСЛАНИЦИТЕ АКТБ—ЕС
      от
      относно мандата, който да бъде предоставен на Изпълнителния съвет на Центъра за развитие на предприятията (ЦРП)
      КОМИТЕТЪТ НА ПОСЛАНИЦИТЕ АКТБ—ЕС,
      като взе предвид Споразумението за партньорство между членовете на групата държави от Африка, Карибите и Тихоокеанския басейн (АКТБ), от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) (Споразумение за партньорство АКТБ—ЕС), и по-специално член 2 от приложение III към него,
      като има предвид, че:

                  (1)

                  Член 2, параграф 6, буква г) от приложение III към Споразумението за партньорство АКТБ—ЕС изисква Комитетът на посланиците АКТБ—ЕС да наблюдава цялостната стратегия на ЦРП и да осъществява надзор върху работата на Изпълнителния съвет на ЦРП.

                  (2)

                  Изпълнителният съвет на ЦРП осъществява надзор върху работата на ЦРП (член 2, параграф 7, буква б), приема програмата и бюджета на ЦРП (член 2, параграф 7, буква в) и представя периодични доклади и оценки пред Комитета на посланиците АКТБ—ЕС (член 2, параграф 7, буква г).

                  (3)

                  Уставът и процедурният правилник на ЦРП, приети с Решение № 8/2005 на Комитета на посланиците АКТБ—ЕО („Уставът на ЦРП“), и Финансовият регламент на ЦРП, приет с Решение № 5/2004 на Комитета на посланиците АКТБ—ЕО („Финансовият регламент на ЦРП“), предвиждат гаранции под формата на предоставяне на информация на Комитета на посланиците АКТБ—ЕС и упражняване на надзор от негова страна.

                  (4)

                  На своята 39-а сесия, проведена в Найроби на 19 и 20 юни 2014 г. Съветът на министрите АКТБ—ЕС постигна съгласие, изразено в Съвместна декларация, да се пристъпи към закриване по установения ред на ЦРП и към изменение на приложение III към Споразумението за партньорство АКТБ—ЕС и за тази цел реши на Комитета на посланиците АКТБ—ЕС да се делегира правомощието да придвижи този въпрос с оглед приемането на необходимите решения.

                  (5)

                  С горепосочената Съвместна декларация на Съвета на министрите АКТБ—ЕС се създава съвместна работна група АКТБ—ЕС (СРГ), която да гарантира, че закриването на ЦРП се осъществява при възможно най-добри условия,

            ПРИЕ НАСТОЯЩОТО РЕШЕНИЕ:
      Член 1
      1.   При условията, предвидени в членове 2, 3 и 4 от настоящото решение, Комитетът на посланиците АКТБ—ЕС разрешава на Изпълнителния съвет на ЦРП да предприеме незабавно всички подходящи мерки за закриване на ЦРП.
      2.   Закриването на ЦРП става при зачитане на компетентностите на надзорните органи на ЦРП, определени в приложение III към Споразумението за партньорство АКТБ—ЕС, и на условията, определени в съвместната декларация на Съвета на министрите АКТБ—ЕС от 20 юни 2014 г.
      Член 2
      1.   Във възможно най-кратък срок и не по-късно от 23 декември 2014 г. Изпълнителният съвет на ЦРП сключва договор с попечител, който да изготви и приложи план за закриване, както и да управлява ЦРП, докато трае процедурата по закриването му.
      2.   Планът за закриването трябва да позволява ЦРП да бъде закрит по установения ред, като се зачитат правата на всички участващи трети страни и като се гарантира, че текущите проекти за подкрепа на частния сектор ще бъдат завършени от самия ЦРП или от структура, на която може да се възложи тяхното управление.
      3.   В плана за закриване се предвижда ликвидацията на ЦРП да приключи до 31 декември 2016 г. В плана за закриване се включва времето, необходимо за извършване на окончателните плащания, финансови отчети, финансови и задължителни одити с оглед приключването на ликвидацията на ЦРП до 31 декември 2016 г.
      Член 3
      1.   В съответствие с процедурите, установени в Споразумението за партньорство АКТБ—ЕС, Устава и Финансовия регламент на ЦРП, Комитетът на посланиците АКТБ—ЕС получава плана за закриване, приет от Изпълнителния съвет на ЦРП.
      2.   Изпълнителният съвет на ЦРП представя тримесечни доклади на Комитета на посланиците АКТБ—ЕС относно напредъка в процеса на закриване.
      Член 4
      Изпълнителният съвет на ЦРП ще провежда консултации със СРГ по проекта за мандат на попечителя, посочен в член 2, параграф 1, както и по проекта за план за закриване и проекта за предложение за освобождаване от отговорност.

         Настоящото решение влиза от датата на приемането му.
         Съставено в […] на […]

               За Комитета на посланиците АКТБ—ЕС

               Председател

         (1)  ОВ L 317, 15.12.2000 г., стр. 3. Споразумение, изменено със споразумението, подписано в Люксембург на 25 юни 2005 г. (ОВ L 209, 11.8.2005 г., стр. 27) и със споразумението, подписано в Уагадугу на 22 юни 2010 г. (ОВ L 287, 4.11.2010 г., стр. 3).


title: 2009/220/ЕО: Решение на Европейския парламент от 22 април 2008 година относно приключването на сметките на Европейския орган за безопасност на храните за финансовата 2006 година

text:
               31.3.2009

               BG

               Официален вестник на Европейския съюз

               L 88/191

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките на Европейския орган за безопасност на храните за финансовата 2006 година
   (2009/220/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския орган за безопасност на храните за финансовата 2006 година (1),
   като взе предвид доклада на Сметната палата относно окончателните годишни отчети на Европейския орган за безопасност на храните за финансовата 2006 година, придружен от отговорите на Органа (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 година за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (4), и по-специално член 44 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0120/2008),

               1.

               Отбелязва, че окончателните годишни отчети на Европейския орган за безопасност на храните са приложени към доклада на Сметната палата;

               2.

               Одобрява приключването на сметките на Европейския орган за безопасност на храните за финансовата 2006 година;

               3.

               Възлага на своя председател да предаде настоящото решение съответно на изпълнителния директор на Европейския орган за безопасност на храните, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 35.

      (2)  ОВ C 309, 19.12.2007 г., стр. 80.

      (3)  ОВ L 248, 16.9.2002 г., стр. 1.

      (4)  ОВ L 31, 1.2.2002 г., стр. 1.

      (5)  ОВ L 357, 31.12.2002 г., стр. 72.